Diari Oficial de la Generalitat Valenciana


Sumari del DOGV 3250, del 26-05-1998 (1998/4213)

ACORD de 28 d'abril de 1998, del Govern Valencià, pel qual s'autoritza determinada transferència de crèdit del capítol II al IV, programa 452.10, Biblioteques, Arxius i Promoció Editorial, i s'incrementen les línies de subvenció nominatives que financen la Fundació Miguel Hernández i la Fundació Max Aub, per un import total de 5.000.000 de pessetes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3250

Data del DOGV
:   26-05-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/4213


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 28 d'abril de 1998, del Govern Valencià, pel qual s'autoritza determinada transferència de crèdit del capítol II al IV, programa 452.10, Biblioteques, Arxius i Promoció Editorial, i s'incrementen les línies de subvenció nominatives que financen la Fundació Miguel Hernández i la Fundació Max Aub, per un import total de 5.000.000 de pessetes. [1998/Q4213]
  
El Govern Valencià, en la reunió del dia 28 d'abril de 1998, adoptà l'acord següent:
  
La Conselleria de Cultura, Educació i Ciència ha proposat transferir del capítol II al IV del programa 452.10, Biblioteques, Arxius i Promoció Editorial, incrementant les línies de subvenció nominatives que financen les despeses de funcionament de la Fundació Max Aub i la Fundació Miguel Hernández , en un intent de millorar el foment de l'estudi i difusió de l'obra i la personalitat d'aquests grans escriptors, objectiu bàsic d'aquestes fundacions on la Generalitat Valenciana apareix com a soci fundador.
  
Així mateix, es proposa la modificació de la normativa reguladora d'aquestes línies nominatives que apareixen per la Llei de Pressupostos com a regulades per convenis, ja que es considera més convenient tramitar aquestes subvencions com a excepció recollida en l'article 45.d) del Text Refós de la Llei d'Hisenda Pública de la Generalitat Valenciana.
  
En conseqüència, i en virtut dels articles 17 i 18 de la Llei 15/1997, de 29 de desembre, de Pressupostos de la Generalitat Valenciana per a 1998, a proposta del conseller d'Economia, Hisenda i Administració Pública, el Govern Valencià,
  
ACORDA
  
1. Autoritzar la minoració de crèdit en l'aplicació pressupostària 65.42.173.73.7, per import de 5.000.000 de pessetes.
  
2. Autoritzar la modificació en l'annex de transferències corrents del programa 452.10, Biblioteques, Arxius i Promoció Editorial, en les línies de subvenció i pels imports que s'indiquen a continuació:
  
3. Autoritzar la modificació de la normativa reguladora de les línies 1343 i 1611, incloses en l'annex de transferències corrents del programa 452.10 en els termes que s'indiquen:
  
On diu: "normativa reguladora: conveni"
  
Ha de dir: "article 45.d) del Text Refós de la Llei d'Hisenda Pública de la Generalitat Valenciana."
  
València, 28 d'abril de 1998
  
El conseller secretari del Govern Valencià,
  
JOSÉ JOAQUÍN RIPOLL SERRANO